Jenisejiske språk

Jenisejiske språk er en språkfamilie blant jenisejerne i det sentrale Sibir. Jeniseiske språk er totalt forskjellig fra andre språk i Sibir. De er ikke i slekt med andre paleosibirske språk, tilhører ikke de uralske språkene, og er heller ikke en del av de tyrkiske, mongolske eller tungusiske språkfamiliene.

Det eneste gjenlevende jenisejiske språket i dag er ketisk. Ifølge Ethnologue ble det talt av mellom 550 og 990 mennesker i 1995. Under folketellingen i 2002 ble det talt av 190 mennesker av en etnisk befolkning på 1 494.

De jenisejiske språkene er i slekt med na-dené-språkene i Nord-Amerika, og danner sammen med disse familien dené-jenisejiske språk.

Identifiseringen av en språkfamilie
Keterne var lenge blant de minst studerte av den innfødte sibirske befolkningen. Det ketiske språket manglet tilsynelatende tilhørighet til noen annen språkfamilie. Det tilhørte ikke de uralske, de tyrkiske, mongolske eller tungusiske språkfamiliene, og var heller ikke i slekt med andre paleosibirske språk. Forut for deres tvangsforflytninger på 1930-tallet, ble keterne betraktet som en rest av de siste nomadiske samlere og jegere i det nordlige Asia.

Den amerikanske språkforskeren Edward Vajda (f. 1985) påviste i 2001 at ketisk tilhører en større jenisejsk språkfamilie. Ketisk er den siste overlevende rest av en språkfamilie som en gang ble talt i store territorier i det vestlige og sentrale Sibir, fra det nordlige Mongolia i sør til midten av elven Jenisej i nord, og fra elven Irtysj i vest til elven Angara i øst.

Intern klassifisering 
Nordjenisejiske språk (splittet seg i to omkring 700 e.Kr.)
Ketisk (190 brukere)
Yughisk † (2–3 brukere igjen i 1991)
Sørjenisejiske språk
Kottisk-assanisk † (splittet seg i to omkring 1200 e.Kr.)
Kottisk † (døde ut i 1850-årene)
Assanisk † (utdødd innen 1800)
Arinsk-pumpokolsk † (splittet seg i to omkring 550 e.Kr.)
Arinsk † (utdødd innen 1800)
Pumpokolsk † (døde ut omkring 1750)

Bare to av de jenisejiske språkene overlevde inn i det 20. århundre: Ketisk og yughisk. Yughisk ble talt av 2-3 personer i 1991, og regnes nå som utdødd.

Andre jenisejiske språk
På 1600-tallet omfattet den jenisejiske språkfamilien flere enn de seks språkene vi kjenner idag. Jenisejiske språk ble også talt av  folkegruppene buklin, yarin, yastin, baikot, ashkyshtym gruppen blant de tyrkisk-talende bachat teleutene og av koibal-kyshtym gruppen blant de ellers samojedisk-talende koibalene.

Nedtegnelser om pelsskatt som ble foretatt på 1600-tallet på vegne av den russiske Tsaren, har bevart mange jenisejiske personnavn og familienavn fra disse folkegruppene. Flere av klanene og stammene som dannet riket til de tyrkisk-talende khakassene, før det ble integret i det russiske imperium i 1707, inneholdt dusinvis av jenisejiske familienavn.

Flere av khakassenes klaner (söök) bestod hovedsakelig av jenisejisk-talende folkegrupper:

 Sokhy var av arinsk opprinnelse
Aara og talchang var av et blandet arinsk-kirgisisk opphav
Yastiner, som snakket et jenisejisk språk, bidro til dannelsen av klanen chastykh
Jenisejisk-talende Yariner bidro til etableringen av de tre klanene bokhty, childeeg og tiin. 

Blant Yarinerne fantes det også innslag av samojedisk, enten i form av talende personer eller låneord. Kottisk-talende og baikoser, som talte et ukjent jenisejisk språk, bidro til etableringen av det khakassiske seok ved navn Khodyg. Også koibalene var et folk med et jenisejisk språk

Makrofamilien dené-jenisejisk
Språkforskeren Edward Vajda la i mars 2008 fram resultatene av mer enn ti års forskning på ketisk, og konkluderer med at de jenisejiske språkene er i slekt med na-dené-språkene i Nord-Amerika, og med disse danner familien dené-jenisejiske språk. Vajdas avhandling er blitt tatt godt imot av forskere som har studert både jenisejiske og na-dené-språk, og av andre anerkjente språkforskere.

Opprinnelse og historie

Et genetisk studium fra 2016 viser at jenisejerne og deres språk mest sannsynlig oppstod et sted i nærheten av Altajfjellene eller nær Baikalsjøen. Studiet viser at nganasanere, ketere, selkupere og yukaghir danner en klynge av populasjoner som er nærmest beslektet med paleo-eskimoiske folkegrupper. Ketere er også nært beslektet med karasuk-kulturen som levde i Altajregionen i bronsealderen, såvel som med enkelte folkeslag som levde der i jernalderen. I tillegg hadde disse gruppene en høy grad av gener fra Mal'ta–Buret'-kulturen. 

Mal’ta er et ~24,000 år gammelt sibirsk genom langs den sørlige delen av elven Angara – den største sideelven til Jenisej, vest for Bajkalsjøen. Dette genomet bidro til 30–40% av genforrådet til amerikanske urfolk under den første bosetningsbølge for omkring 15,000 år siden. Det bidro også til omkring 50% av genforrådet til jamnakulturen (omkring 3300–2600 f.Kr.) på den pontisk-kaspiske steppe. Den såkalte stridsøkskulturen, som oppstod fra jamnakulturen omkring 2900–2350 f.Kr., introduserte disse genene i det sentrale og vestlige Europa.

 

Jenisejerne kan også være representanter for en bakover-migrering fra Beringia til det sentrale Sibir. Dené-jenisejiske språk kan i så fall være resultatet av at befolkninger passerte over det tidligere fastlandet i nåværende Beringstredet.

In Siberia, Edward Vajda observed that Yeniseian hydronyms in the circumpolar region (the recent area of distribution of Yeniseian languages) clearly overlay earlier systems, with the layering of morphemes onto Ugric, Samoyedic, Turkic, and Tungusic place names. It is therefore proposed that the homeland, or dispersal point, of the Yeniseian languages lies in the boreal region between Lake Baikal, northern Mongolia, and the Upper Yenisei basin, referred to by Vajda as a territory "abandoned" by the original Yeniseian speakers. On the other hand, Václav Blažek (2019) argues that based on hydronomic evidence, Yeneisian languages were originally spoken on the northern slopes of the Tianshan and Pamir mountains before dispersing downstream via the Irtysj River.

Jenisejerne bor idag langs den østlige delen av den midterste strekningen til elven Jenisej. Men en gang i tiden bodde de over store deler av Sibir, og i deler av Mongolia og Kina. De var del av konføderasjonen xiōngnú og knyttes til folket jié (羯) som skapte det senere Zhaodynastiet (319–351) i Kina. Jenisejerne kan ha vært den ledende kraften i stepperike rouran (330–440) i det nåværende Mongolia. De mistet sin makt og innflytelse til göktürkerne i år 552. Avarene som kom inn i Europa under folkevandringene på 500-tallet, kan ha vært rester av rouran-khanatet.

Denne historiske sammenhengen er viktig for språkvitenskapen. Tyrkisk inneholder låneord, som ikke er tyrkiske, mongolske eller tungusiske. Det er mulig at dette vokabularet stammer fra stepperiket rouran og er jenisejiske ord. Et eksempel er ordene khan og khagan, ord som er blitt brukt av tyrkiske og mongolske stammer og folkeslag, men som har sin opprinnelse i stepperiket rouran.

Særpreg 
På grunn av gjensidig kontakt, deler jenisejiske språk mange trekk med de tyrkiske språkene i det sørlige Sibir, de samojediske språkene og evenkisk. Fellestrekk er nasal harmoni, spirantisering, og bruken av postposisjoner eller klitikoner som bisatser og subjunksjoner. De jenisejiske klitikoner ligner  kasus-systemene til geografisk tilgrensende språkfamilier.

De jenisejiske språkene har blitt beskrevet både som tonespråk med inntil fire toner, og som språk uten toner. «Tonene» er ledsaget av glottalisering, vokal-lengde og mumlevokaler, ikke ulikt gammelkinesisk, før utviklingen av sanne toner i kinesisk. De jenisejiske språkene har en ekstremt kompleks verbal morfologi, som i Eurasia bare forekommer i samme grad i Burushaski.

Morfologi

Personlige pronomen

Vokabular
Tabellene nedenfor viser enkelte tall og ord, samt rekonstruerte proto-former:

Tall

Ord med rekonstruerte proto-former

Referanser

Litteratur
 Butanaev, V.Ĭa.:Proiskhozhdenie khakasskikh rodov i familiĭ, Laboratoriia etnografi, NIS, AGPI, Abakan, 1994
 Stachowski, Marek (1996). Über einige altaische Lehnwörter in den Jenissej-Sprachen. In Studia Etymologica Cracoviensia 1: 91-115.
 Stachowski, Marek (1997). Altaistische Anmerkungen zum “Vergleichenden Wörterbuch der Jenissej-Sprachen”. In Studia Etymologica Cracoviensia 2: 227-239.
 Stachowski, Marek (2004). Anmerkungen zu einem neuen vergleichenden Wörterbuch der Jenissej-Sprachen. In Studia Etymologica Cracoviensia 9: 189-204.
 Stachowski, Marek (2006a). Arabische Lehnwörter in den Jenissej-Sprachen des 18. Jahrhunderts und die Frage der Sprachbünde in Sibirien. In Studia Linguistica Universitatis Iagellonicae Cracoviensis 123 (2006): 155-158.
 Stachowski, Marek (2006b). Persian loan words in 18th century Yeniseic and the problem of linguistic areas in Siberia. In A. Krasnowolska / K. Maciuszak / B. Mękarska (ed.): In the Orient where the Gracious Light... [Festschrift for A. Pisowicz], Kraków: 179-184.
 Vajda, Edward J: Yeniseian Peoples and Languages: A History of Yeniseian Studies with an Annotated Bibliography and a Source Guide, Routledge, 1. utgave, 14. september 2001, ISBN 0700712909, ISBN  978-0700712908